ᱢᱚᱦᱮᱥ ᱵᱟᱵᱩ

ᱢᱚᱦᱮᱥ ᱵᱟᱵᱩ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱯᱟᱯᱟᱴᱤᱡ (ᱮᱠᱴᱚᱨ) ᱠᱟᱱᱟᱭ ᱾ ᱱᱩᱭ ᱫᱚ ᱵᱟᱹᱲᱛᱤ ᱠᱟᱛᱮ ᱛᱮᱞᱩᱩ ᱯᱷᱤᱞᱢ ᱨᱮ ᱯᱟᱴ ᱮᱫᱟᱭ ᱾ ᱢᱚᱦᱮᱥ ᱵᱟᱵᱩ ᱮᱱᱴᱚᱨᱴᱮᱱᱢᱮᱱᱴ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱧᱩᱛᱩᱢᱟᱱ ᱯᱨᱚᱰᱚᱠᱥᱚᱱ ᱜᱟᱶᱛᱟ ᱦᱚᱸ ᱢᱮᱱᱟᱜ ᱛᱟᱭᱟ ᱾ ᱢᱚᱦᱮᱥ ᱵᱟᱵᱩ ᱫᱚ ᱙ ᱚᱜᱚᱥᱴ ᱑᱙᱗᱕ ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱢᱚᱦᱮᱥ ᱵᱟᱵᱩ ᱫᱚ ᱛᱮᱞᱩᱜᱩ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱠᱨᱤᱥᱱᱟ ᱭᱤᱡ ᱦᱩᱰᱤᱧ ᱩᱛᱟᱹᱨ ᱠᱚᱲ ᱜᱤᱫᱽᱨᱟᱹ ᱠᱟᱱᱟᱭ ᱾ ᱢᱚᱦᱮᱥ ᱵᱟᱵᱩ ᱫᱚ ᱜᱤᱫᱽᱨᱟᱹ ᱯᱟᱯᱟᱴᱤᱭᱟᱹ ᱞᱮᱠᱟᱛᱮ  ᱘ ᱜᱚᱴᱟᱝ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟᱭ ᱾ ᱚᱱᱟ ᱛᱟᱭᱚᱢ ᱑᱙᱙᱙ ᱥᱟᱹᱦᱤᱛ ᱨᱮ ᱨᱥᱡᱽᱠᱩᱢᱟᱨᱰᱩ ᱯᱷᱤᱞᱢ ᱨᱮ ᱟᱹᱭᱩᱨ ᱯᱟᱯᱟᱴᱤᱭᱟᱹ (lead actor) ᱞᱮᱠᱟᱛᱮ ᱫᱟᱣ ᱮ ᱧᱟᱢ ᱞᱮᱫᱼᱟ  ᱟᱨ ᱯᱚᱱᱚᱛ ᱛᱷᱚᱠ ᱨᱮ ᱱᱚᱱᱫᱤ ᱥᱤᱨᱯᱷᱟᱹ ᱦᱚᱸᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ 

ᱢᱚᱨᱟᱨᱤ (᱒᱐᱐᱑) ᱟᱨ ᱚᱠᱠᱩᱰᱩ (᱒᱐᱐᱓) ᱞᱮᱠᱟᱱ ᱟᱠᱥᱚᱱ(action) ᱯᱷᱤᱞᱢ ᱨᱮ ᱠᱟᱹᱢᱤ ᱠᱟᱛᱮ ᱨᱟᱹᱥ (success) ᱜᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱚᱛᱷᱟᱰᱩ (᱒᱐᱐᱕), ᱯᱚᱠᱨᱤ ᱙᱒᱐᱐᱐᱖), ᱰᱩᱠᱩᱰᱩ (᱒᱐᱑᱑), ᱵᱤᱡᱽᱱᱮᱥᱢᱮᱱ (᱒᱐᱑᱒), ᱱᱮᱱᱩ ᱮᱠᱞᱟᱰᱮᱱᱤ (᱒᱐᱑᱔) ᱟᱨ ᱥᱨᱤᱢᱚᱱᱛᱷᱩᱰᱩ (᱒᱐᱑᱕) ᱞᱮᱠᱟᱱ ᱯᱷᱤᱞᱢ ᱞᱟᱹᱜᱤᱫ ᱡᱟᱹᱛᱤᱭᱟᱹᱨ ᱛᱷᱚᱠ ᱨᱮ ᱨᱟᱹᱥ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱱᱤᱛ ᱦᱟᱹᱵᱤᱡ ᱛᱮ ᱟᱭᱢᱟ ᱱᱚᱱᱫᱤ ᱥᱤᱨᱯᱷᱟᱹ, ᱕ ᱜᱚᱴᱟᱝ ᱯᱷᱤᱞᱢ ᱯᱷᱮᱭᱟᱨ, ᱓ ᱜᱚᱴᱟᱝ ᱢᱟ ᱥᱤᱱᱮ ᱥᱤᱨᱯᱷᱟᱹ, ᱓ ᱜᱚᱴᱟᱝ ᱠᱚᱧᱮ ᱥᱤᱧᱚᱛᱤᱭᱟᱹ ᱡᱮᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱟᱨ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱥᱤᱨᱯᱷᱟᱹᱭ ᱧᱟᱢ ᱟᱠᱟᱫᱼᱟᱭ ᱾

ᱮᱦᱚᱵ ᱡᱤᱭᱚᱱ
ᱢᱚᱦᱮᱥ ᱵᱟᱵᱩ ᱫᱚ ᱙ ᱚᱜᱚᱥᱴ ᱑᱙᱗᱕ ᱥᱟᱹᱦᱤᱛ ᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱪᱮᱱᱱᱟᱭ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱛᱮᱞᱩᱜᱩᱱ ᱯᱷᱤᱞᱢ ᱨᱤᱱᱤᱡ ᱯᱟᱯᱟᱴᱤᱭᱟᱹ ᱠᱨᱩᱥᱱᱚ ᱨᱤᱱ ᱢᱚᱬᱮ ᱜᱚᱴᱟᱝ ᱜᱤᱫᱽᱨᱟᱹ ᱢᱩᱸᱫᱽ ᱠᱷᱚᱱ ᱢᱚᱦᱮᱥ ᱫᱚ ᱕ ᱟᱱᱤᱡ ᱜᱤᱫᱽᱨᱟᱹ ᱠᱟᱱᱟᱭ ᱾ ᱢᱚᱦᱮᱥ ᱵᱟᱵᱩ ᱟᱡ ᱫᱟᱫᱟ ᱨᱚᱢᱮᱥ ᱵᱟᱵᱩ ᱦᱚᱸ ᱢᱤᱫ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱾ ᱟᱡ ᱨᱤᱱ ᱮᱴᱟᱜ ᱠᱩᱲᱤ ᱵᱚᱭᱦᱟ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱯᱚᱫᱽᱢᱟᱵᱚᱛᱤ (᱑᱙᱖᱙ ᱡᱟᱱᱟᱢ), ᱢᱚᱧᱡᱩᱞᱟ (᱑᱙᱗᱐ ᱡᱟᱱᱟᱢ) ᱟᱨ ᱯᱨᱤᱭᱚᱫᱚᱨᱥᱚᱱᱤ (᱑᱙᱗᱙ ᱡᱟᱱᱟᱢ) ᱾ ᱢᱚᱦᱮᱥ ᱵᱟᱵᱩ ᱣᱟᱜ ᱜᱤᱫᱽᱨᱟᱹ ᱵᱮᱲᱟ ᱫᱚ ᱟᱡ ᱜᱚᱲᱚᱢᱵᱩᱰᱷᱤ ᱫᱩᱨᱜᱟᱢᱢᱟ ᱟᱨ ᱟᱠᱚ ᱜᱷᱟᱨᱚᱡᱽ ᱦᱚᱲ ᱥᱟᱶ ᱪᱮᱱᱱᱟᱭ ᱨᱮ ᱠᱷᱟᱱᱰᱟᱣ ᱟᱠᱟᱱ ᱛᱟᱭᱟ ᱾ ᱟᱡ ᱟᱯᱟᱛ ᱯᱷᱤᱞᱢ ᱫᱩᱱᱤᱟᱹ ᱨᱮ ᱵᱷᱤᱲ ᱛᱟᱦᱮᱸᱠᱟᱱ ᱠᱷᱟᱹᱛᱤᱨ ᱟᱡᱟᱜ ᱥᱮᱮᱪᱮᱫ ᱮᱢᱟᱱ ᱞᱟᱹᱜᱤᱫ ᱟᱡ  ᱫᱟᱫᱟ ᱨᱚᱢᱮᱥ ᱵᱟᱵᱵᱩ ᱜᱮ ᱧᱮᱞᱮ ᱠᱟᱱ ᱛᱟᱦᱮᱸᱫ ᱾ ᱢᱚᱦᱮᱥ ᱵᱟᱵᱩ ᱫᱚ ᱟᱡᱨᱤᱱ ᱵᱚᱭᱦᱟ ᱠᱚ ᱥᱟᱶ ᱫᱚᱨᱭᱟ ᱟᱲᱮ ᱨᱮ ᱠᱨᱤᱠᱮᱴ ᱮᱱᱮᱡ ᱮ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸᱫ ᱾ ᱩᱱᱠᱩ ᱥᱟᱶ ᱚᱠᱛᱚ ᱠᱷᱮᱢᱟᱣ ᱞᱟᱹᱜᱤᱫ ᱜᱮ ᱟᱡ ᱵᱟᱵᱟ ᱦᱚᱱ ᱪᱮᱱᱱᱟᱭ ᱨᱮᱜᱮ ᱯᱷᱤᱞᱢ ᱥᱩᱴᱝ ᱮ ᱫᱚᱦᱚᱭᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ